
V vednost:

MINISTRSTVO ZA ZUNANJE IN EVROPSKE ZADEVE
EU-portal2@gov.si
ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog sklepa Sveta o podpisu Sporazuma med Evropsko unijo in Republiko Peru o nekaterih vidikih zračnih prevozov
Naslov dokumenta v delovnem jeziku EU: Proposal for a Council Decision on the signing of the Agreement between the European Union and the Republic of Peru on certain aspects of air services
Datum dokumenta: 15. 10. 2026
Številka dokumenta: 14516/26 
Medinstitucionalna oznaka: 2026/0319(NLE)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Nezakonodajni postopek 
Faza sprejemanja: Zaključna faza. 
4. Pristojni organ EU: 

Svet  EU v sestavi: TTE - Svet EU za promet, telekomunikacije in energijo 

Delovno telo Sveta EU: H.03 - Delovna skupina za zračni promet
5. Organ, pristojen za dokončen sprejem stališča RS:
  Vlada
6. Pravna podlaga za obravnavo v Državnem zboru: 
 Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali:  Jernej Vrtovec, Damijan Jaklin, Srečko Janša, Sabina Dolinšek Popadić.
7. Roki:

Predviden čas pričetka obravnave zadeve EU v institucijah EU: 07. 12. 2026 
Predviden čas sprejema zadeve EU v institucijah EU: 15. 12. 2026 
Rok za odziv organa: 6. 11. 2026
Rok za obravnavo na seji Vlade in njenih odborih: 26. 11. 2026
Rok za obravnavo predloga stališča RS v DZ: 
Predlog z obrazložitvijo za skrajšanje oziroma podaljšanje rokov: 
8. Organ, odgovoren za pripravo predloga stališča RS:

Organ: Ministrstvo za infrastrukturo in energetiko
Kontaktne osebe organa: Maja Plesnik
9. Delovna skupina Vlade, organizirana za posamezno področje zadev EU: 
DS30 - Promet 

vodilni organ: MIE - Ministrstvo za infrastrukturo in energetiko

vodja delovne skupine: Monika Pintar Mesarič, generalna direktorica Direktorata za železnice, žičnice in upravljanje prometa promet
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za zunanje in evropske zadeve
Kontaktna oseba organa: Nina Seljak
11. O predlogu stališča RS je bilo opravljeno posvetovanje z: 

12. Zahteva za obravnavo: na seji Vlade, na seji Odbora za gospodarstvo
	Jernej Vrtovec

MINISTER


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 - ZF in 555/26) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Sveta o podpisu Sporazuma med Evropsko unijo in Republiko Peru o nekaterih vidikih zračnih prevozov - 14516/26, ki se glasi:

Republika Slovenija predlaganemu besedilu Predlogu sklepa Sveta o podpisu Sporazuma med Evropsko unijo in Republiko Peru o nekaterih vidikih zračnih prevozov ne nasprotuje in ga v celoti podpira.
B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Mednarodni zračni promet med državami članicami in tretjimi državami običajno urejajo dvostranski sporazumi o zračnih prevozih med državami članicami in tretjimi državami, njihove priloge in drugi s tem povezani dvostranski ali večstranski dogovori.Vendar običajne klavzule o določitvi v dvostranskih sporazumih o zračnih prevozih držav članic kršijo pravo Unije. Tretji državi omogočajo, da zavrne, umakne ali začasno prekliče dovoljenja ali pooblastila letalskega prevoznika, ki ga je določila država članica, vendar ni v pretežni lasti in pod učinkovitim nadzorom navedene države članice ali njenih državljanov. Ugotovljeno je bilo, da to pomeni diskriminacijo letalskih prevoznikov Evropske unije, ki imajo sedež na ozemlju države članice, vendar so v lasti in pod nadzorom državljanov drugih držav članic. To je v nasprotju s členom 49 Pogodbe o delovanju Evropske unije, ki državljanom držav članic, ki so uveljavili svojo pravico do ustanavljanja, zagotavlja enako obravnavo v državi članici gostiteljici, kot velja za državljane zadevne države članice.

Komisija je v skladu z mehanizmi in smernicami iz Priloge k „horizontalnemu pooblastilu“ z Republiko Peru s pogajanji dosegla sporazum, ki nadomešča nekatere določbe iz obstoječih dvostranskih sporazumov o zračnih prevozih med državami članicami in Republiko Peru. Člen 2 Sporazuma običajne klavzule o določitvi nadomešča s klavzulo EU o določitvi, ki vsem prevoznikom EU omogoča, da uveljavljajo pravico do ustanavljanja.

Pogajanja o Sporazumu so bila uspešno zaključena, zato bi ga bilo treba podpisati v imenu Evropske unije. V ta namen se predlaga sprejetje ustreznega sklepa.
OCENA VPLIVOV IN POSLEDIC PREDLOGA ZADEVE EU: 
Vpliv na pravni red

Ni vpliva na pravni red.

Posledice za proračun

NE
Vpliv na gospodarstvo

NE
Vpliv na javno upravo

NE
Vpliv na okolje

NE
Drugo

C)

Predstavniki RS, ki bodo zastopali stališče RS v institucijah EU: 
Maša Lampret, Goranka Krošelj.

